**VZDELÁVACÍ PROGRAM – SLOVENSKÝ JAZYK A SLOVENSKÁ LITERATÚRA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Marcela Štarková**

**Pre 7. ročník - schválené MZ, dňa: 27.8.2018**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**VZDELÁVACÍ PROGRAM – SLOVENSKÝ JAZYK A SLOVENSKÁ LITERATÚRA - 7. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Slovenský jazyk zaberá v hierarchii vyučovacích predmetov popredné miesto: slúži na vyjadrenie vlastných myšlienok na veku primeranej úrovni žiakov, má napomáhať celkovému osobnostnému rozvoju žiaka, získavaniu návykov slušného správania špeciálne v rečovej oblasti, kladne pôsobiť na vývin jeho rečovo-analogických schopností, rozvoj jazykového cítenia, tvorivosti a kladných postojov k slovenskému jazyku. Na hodinách slovenského jazyka a literatúry žiaci vnímajú slovenskú reč na základe osvojených poznatkov v materinskom jazyku. Vyučovanie slovenského jazyka preto úzko súvisí aj ostatnými učebnými predmetmi. Žiaci tejto vekovej kategórie sa orientujú hlavne na hrové situácie a formy vyučovania. Cieľom pedagóga je, aby žiaci získali najzákladnejšie jazykové a rečové zručnosti. Konečným cieľom vyučovania slovenského jazyka je dosiahnuť, aby žiaci v závere špeciálnej základnej školy vyjadrovali svoje myšlienky ústne aj písomne po slovensky primerane veku a mentálnym danostiam, t. j. dosiahnuť mierne pokročilú úroveň A1 – A2 ovládania slovenského jazyka podľa vzoru európskeho jazykového portfólia.

**A1** Rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, a tieto výrazy a frázy dokáže používať. Dokáže predstaviť seba aj iných, dokáže klásť a odpovedať na otázky o osobných údajoch, o ľuďoch, ktorých pozná, o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

**A2** Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú. Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými termínmi opísať svoje rodinné zázemie, bezprostredné okolie a záležitosti v oblastiach nevyhnutných potrieb.

Východiskovou stratégiou vyučovania je komunikatívne vyučovanie, komunikatívny prístup k tvorbe koncepcie a stratégie vyučovania. Ťažiskovými princípmi sú: - princíp cieľavedomosti, - princíp podriadenosti jazykových prostriedkov nácviku komunikatívnych zručností s prihliadaním na funkčnosť pri výbere jazykových prostriedkov s osobitným zreteľom na kontextualizáciu, kontrastívnosť a dlhodobosť, - situačný princíp, - princíp autentickosti komunikačných procesov, - princíp hodnotenia komunikačnej činnosti žiakov vo vzťahu k daným cieľom a úlohám. Pre vyučovanie slovenského jazyka platia všeobecne platné psychologické zásady a zásady technológie vyučovania cudzích jazykov. Vzhľadom na ciele komunikatívneho vyučovania treba dbať o to, aby náročnosťou učebného obsahu a nevhodnými edukačnými technikami sa nevytvárala psychická bariéra pri používaní slovenského jazyka. Pre konkrétny výber slov pri obohacovaní slovnej zásoby a v tvorení slovných asociácií je potrebné prihliadať na vývinové špecifiká a na špecifiká postihnutia. Komunikatívny prístup k tvorbe obsahu a procesu vyučovania, učenia sa a osvojovania slovenského jazyka sa riadi princípom tematického modelovania jazyka a princípom prednášania jazyka cez rečový kanál komunikácie. V edukačnom procese sa musí rešpektovať a využívať jazykový kód už osvojený žiakom vo svojej materinskej reči a súčasne rešpektovať aj osvojený jazykový kód v slovenskom jazyku, získaný prirodzeným osvojovaním slovenského jazyka v dvojjazyčnom prostredí. V začiatočnej etape budovania pevných základov jazykových zručností obsah predmetu tvorí počúvanie s porozumením, ústna interakcia a úvod do písania a čítania s umožnením maximálnej diferenciácie s ohľadom na rôzne jazykové kompetencie žiakov. V úvodnom ústnom kurze sa kladie dôraz na počúvanie s porozumením so zabudovaním tzv. tichého obdobia. Postupne sa integruje počúvanie s porozumením a hovorenie do usmerňovaného rozhovoru. Vyššia úroveň osvojenia slovenského jazyka sa dosiahne aj využitím medzipredmetových vzťahov, konkrétnych každodenných situácií, názorným vyučovaním a tvorivou aplikáciou získaných poznatkov. Od začiatku osvojovania rečových zručností prebieha nácvik správnej artikulácie a spisovnej výslovnosti. V ďalšej etape sa počúvanie s porozumením integruje do usmerňovaného rozhovoru v rámci partnerských komunikatívnych činností. Obsah zložky hovorenie tvoria usmerňované rozhovory s dôrazom na dramatizáciu, v ktorom sa žiaci naučia vnímať repliku partnera v rozličných rečových situáciách, a tvorba krátkych jednoduchých súvislých prejavov na základe obrázkov, otázok, vypočutých textov a pod. V procese osvojovania tvorby ústnych prejavov formou praktických cvičení, na úrovni lexikálneho osvojovania sa žiaci oboznamujú aj so základnými gramatickými javmi nevyhnutnými pre správne ústne a písomné vyjadrovanie. Úlohou zložky čítanie je osvojenie techniky čítania a zručnosti čítania s porozumením, úlohou zložky písanie je osvojiť si slovenské písmená a základné pravopisné zručnosti. Treba zdôrazniť potrebu zabezpečenia priechodnosti zavedenia čítania a písania vo 4. ročníku podľa jazykových schopností žiakov a stupňa mentálneho postihnutia.

**CIELE PREDMETU**

Vo výchovno-vzdelávacom procese sa naďalej kladie dôraz na počúvanie s porozumením, čítanie, ústny a písomný prejav. Nepretržite prebieha precvičovanie a utvrdzovanie správnej artikulácie a spisovnej výslovnosti, rozvíjanie komunikačnej schopnosti v ústnej a písomnej podobe. Zvýšená pozornosť sa venuje hlasnému čítaniu a čítaniu s porozumením. V procese osvojovania tvorby ústnych a písomných prejavov na úrovni lexikálneho osvojovania sa žiaci oboznamujú formou praktických cvičení so základnými gramatickými javmi nevyhnutnými pre správne ústne a písomné vyjadrovanie.

**Ročník: siedmy**

**Počet vyučovacích hodín v školskom roku: 4 hodín týždenne - 297 hodín ročne**

|  |  |  |  |  |
| --- | --- | --- | --- | --- |
|  | | | | |
| Počet hodín | Vzdelávacia oblasť | Téma | Proces | Obsah |
|  |  | **Počúvanie s porozumením**  **Čítanie**  **Ústny prejav**  **Písomný prejav** | Vyučuje sa lingvomotorickou metódou spojenou s čiastočne redukovanou direktnou metódou. Vo výchovno-vzdelávacom procese sa efektívne využívajú aktivizujúce a progresívne formy a metódy vyučovania. Odporúča sa používať takú metódu, ktorá modeluje prirodzenú komunikáciu, podnecuje záujem žiakov o ďalšie oblasti spoločenského života. Vyššia úroveň osvojenia slovenského jazyka sa dosiahne aj využitím medzipredmetových vzťahov, konkrétnych každodenných situácií, názorným vyučovaním a tvorivou aplikáciou získaných poznatkov. Vo výchovno-vzdelávacom procese sa odporúča striedanie kontrolovaných, čiastočne kontrolovaných a nekontrolovaných techník výučby. Z organizačných foriem sa odporúča frontálna a individuálna práca so žiakmi, v menšej miere práca vo dvojici, resp. v malých skupinách. Pri plánovaní a príprave sa odporúča využívať materiálno-technické prostriedky pre vyučovanie slovenského jazyka a slovenskej literatúry pre základné školy s vyučovacím jazykom maďarským, odbornú literatúru z oblasti vyučovania slovenského jazyka, slovenskej literatúry a cudzích jazykov, literatúru pre deti a mládež, detské a mládežnícke časopisy, služby školských a obecných knižníc. Mimo vyučovania a školy sa odporúča organizovanie záujmových krúžkov, besied, návštev divadla, kina a výstav, stretnutí so žiakmi škôl s vyučovacím jazykom slovenským, priateľstvo so žiakmi slovenskej národnosti. Celkovú úroveň reči môžu vhodne ovplyvňovať televízne a rozhlasové relácie v slovenskom jazyku. Vo výchovno-vzdelávacom procese je potrebné dbať o to, aby náročnosťou učebného obsahu a nevhodnými edukačnými technikami sa nevytvárala psychická bariéra pri používaní slovenského jazyka. | Porozumenie bežných povelov, pokynov, pozdravov, zdvorilostných prejavov. Vnímanie prejavu učiteľa a presné porozumenie jeho hlavných častí. Globálne porozumenie východiskového textu vo vzorovom prednese vyučujúceho. Porozumenie rozprávky, ktorá má obdobu aj v maďarčine. Porozumenie otázok učiteľa. Porozumenie krátkemu dialógu v rozsahu 3-4 replík.  Čítanie Technika čítania Plynulé hlasné čítanie známych textov po príprave. Dodržiavanie správneho tempa, intonácie, výslovnosti a interpunkčných znamienok. Čítanie s porozumením Čítanie s porozumením krátkych známych textov z učebnice po príprave. Tvorenie odpovedí na otázky súvisiace s prečítaným textom. Vyhľadanie základných informácií z textu. Reprodukcia stručného obsahu prečítaného textu s pomocou na základe pomocných otázok alebo osnovy.  Správna výslovnosť a artikulácia hlások, frekventovaných slov, slovných spojení a viet. Používanie zámen (osobné: ja, ty, on, ona, my, oni, ukazovacie: ten, tá, to, tie, opytovacie: kto, čo, aký, aká, aké, zvratné, privlastňovacie: môj, moja, moje, tvoj, tvoja, tvoje, náš, naša, naše, váš, vaša, vaše). Používanie zdvorilostných fráz primerane situácii (oslovenia, pozdravy: Dobrý deň!, Dobré ráno!, Dobrý večer! Dovidenia!, Ahoj!, Bozkávam!, poďakovanie: Ďakujem!, prosba: Prosím ťa/prosím vás, Pomôž/Pomôžte, ospravedlnenie: Prepáč/prepáčte!, blahoželanie: Blahoželám!), privítanie (Vítam ťa/vás). Predstavovanie sa (Volám sa...), poďakovanie sa za pomoc (Ďakujem!). Používanie gramatických rodov, čísiel najfrekventovanejších podstatných a prídavných mien. Používanie najfrekventovanejších zvratných slovies. Používanie slovesa byť v prítomnom, minulom a budúcom čase. Používanie slovesa mať v prítomnom, minulom a budúcom čase. Používanie najfrekventovanejších slovies v prítomnom, minulom a budúcom čase. Používanie základných a radových čísloviek. Používanie predložkových väzieb (nad, za, na, pri) a prísloviek miesta (tu, tam, hore, dolu). Reprodukovanie jednoduchých viet, ktoré žiaci majú poznať spamäti.  Ovládanie naspamäť jednoduchých piesní, riekaniek, hádaniek a básní určených na memorovanie. Presné opakovanie krátkych viet po učiteľovi. Vymenovanie členov rodiny. Tvorenie viet o škole, rodine, slávnosti, výlete na základe obrázkov a otázok. Tvorenie krátkych viet o známom obrázku, o sérii obrázkov na základe otázok. Rozprávanie o nejakej udalosti alebo činnosti na základe ilustrácie, obrázkov, pomocných otázok. Riešenie hádaniek, tajničiek, krížoviek s pomocou. Jednoduchá charakteristika rodičov na základe pomocných otázok. Jednoduchý opis predmetov, známych zvierat na základe pomocných otázok. Usmerňovaný rozhovor Dramatizácia precvičeného textu alebo krátkej známej rozprávky. Zahranie (bábkovej) scénky. Zapojenie sa do rozhovoru. Ovládanie dialógov v rozsahu max. 3 replík naspamäť. V rámci precvičenej témy tvorenie odpovedí na otázky s pomocou. Riešenie štandardných sociálnych situácií primeraných veku a postihnutiu žiakov v rámci komunikačných tém: Osobné údaje a rodina (členovia rodiny: rodičia (otec, mama), súrodenci (brat, sestra), starí rodičia (dedko, babka), príbuzní (strýko, teta, sesternica, bratanec), slovenská podoba svojho mena), adresa bydliska žiaka (obec, ulica), zamestnanie členov rodiny, jednoduchá charakteristika rodičov, Dom a domov (Slovenská republika, Bratislava – hlavné mesto SR, okresné mesto, obec, v ktorej žijem, dom - rodinný dom, bytovka, byt, miestnosti, zariadenie, činnosti, domáce práce, pomoc v domácnosti, udržiavanie čistoty a poriadku, práce okolo domu a v záhrade), Každodenný život, zamestnania (denný režim, najznámejšie povolania s veľmi jednoduchým opisom činnosti – Čo robí?, zamestnanie rodičov) Voľný čas, zábava, šport (činnosti vo voľnom čase, karneval, šport, obľúbený šport), Cestovanie (dopravné prostriedky, kultúra cestovania, orientácia v mieste bydliska, v okolí školy), Starostlivosť o zdravie a telo (časti tela, zdravie, choroba, u lekára, u zubára, osobná hygiena, obliekanie, zdravá výživa, životospráva, šport), Škola a trieda (budova školy, trieda, zariadenie triedy, učebné predmety – rozvrh hodín, učebné pomôcky, personál školy, školská jedáleň, telocvičňa, školský dvor, okolie školy, pravidlá slušného správania, udržiavanie čistoty a poriadku), Obchod/nakupovanie a služby (kultúra nakupovania: Prosím si..., Ďakujem., v obchodnom dome, v nákupnom centre, na pošte, v cukrárni, v kine, peniaze, počet – Koľko?), Počasie, kalendár (rok, mesiac, týždeň, deň – pracovný deň, víkend, časti dňa: ráno, poludnie, večer, noc, ročné obdobia, čas – Koľko je hodín? - celé hodiny, minúty, aktuálne počasie:  259  slnko, dážď, sneh, teplo, chladno/zima, sviatky: Mikuláš, Vianoce, Silvester, Nový rok, Veľká noc, Deň matiek, Deň detí, školský rok, vysvedčenie, prázdniny), Príroda, ročné obdobia (domáce, známe poľné a lesné zvieratá, rastliny: známe jarné, letné, poľné kvety, najznámejšie liečivé rastliny, najznámejšie kríky, ovocie a ovocné stromy, zelenina, starostlivosť o zvieratá a životné prostredie). Jazykové prostriedky Slovné spojenia typu: 1. Pomenovanie osôb, zvierat a vecí. Kto je to? Čo je to? To je otec. To je sliepka. To je pero. 2. Činnosti osôb, zvierat. Čo robí mamička? Čo robí kohút? Mamička číta. Kohút kikiríka. 3. Činnosti vzťahujúce sa na 1. a 2. gramatickú osobu. Čo robím? Čo robíš? Ja sedím. Ty kreslíš. 4. Vlastnosti osôb, zvierat a vecí. Aký/Aká/Aké je....? Peter (ten) je usilovný. Kohút (ten) je hnedý. Zošit (ten) je nový. Katka (tá) je usilovná. Sliepka (tá) je hnedá. Kniha (tá) je nová. Dievčatko (to) je usilovné. Mačiatko (to) je hnedé. Auto (to) je nové. Slovné spojenia: 1. Podmet – slovesný prísudok – príslovkové určenie miesta, času, spôsobu. Kde číta Evka? Evka číta v izbe. Kedy píše Peter? Peter píše večer. Ako kreslí Marika? Marika kreslí pekne. 2. Podmet – prísudok – priamy predmet. Čo píše Marika? Marika píše list. 3. Podmet – prísudok vyjadrený slovesom „mať“ – predmet. Čo má Karol? Karol má kocku. 4. Podmet – prísudok – prívlastkom rozvitý priamy predmet. Mamička kupuje rozprávkovú knihu. Peter má štyri eurá.  Písanie slovenskej abecedy. Písanie slov s dvojhláskami. Písanie najznámejších slov so slabikotvornými spoluhláskami. Písanie najznámejších slov so slabikami -hy. –chy, -ky,-gy, -dy, -ty, -ny, -ly, -či, -ši, -ži, -dži, -ci, -dzi, -ji, –de, -te, -ne, -le, -di, -ti, -ni, -li. Písanie interpunkčných znamienok známych z maďarského jazyka v rámci štyroch druhov viet. Odpisovanie krátkych textov, ktoré neobsahujú neznáme slová. Delenie najznámejších slov. Písanie množného čísla najfrekventovanejších podstatných a prídavných mien. Písanie slovies v minulom čase. Tvorba písomných odpovedí na otázky k textom v učebnici podľa vzoru. Písanie pozdravu, blahoželania podľa vzoru. |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si postavenie členov rodiny v rámci socializácie | |
| Prierezová téma naplnená v rámci tematického celku  Ochrana života a zdravia | | | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom) * osvojiť si základné činnosti súvisiace s pohybom a pobytom v prírode | |
| **Implementácia finančnej gramotnosti do vzdelávania**  1. Finančná zodpovednosť spotrebiteľov | | | * **Určiť rôzne spôsoby komunikácie o finančných záležitostiach** * Identifikovať zdroje osobných príjmov | |